ໃນວັນທີ 28 ເມສາ2022 ທີ່ຫ້ອງປະຊຸມໃຫຍ່ກະຊວງການເງິນ ໄດ້ຈັດພິທີເຊັນສັນຍາ ຊື້ຂາຍຮຸ້ນຂອງບໍລິສັດລັດວິສາຫະກິດໄປສະນີລາວ ເຊັນສັນຍາຮ່ວມຮຸ້ນສ້າງຕັ້ງບໍລິສັດໄປສະນີລາວຈຳກັດ ລະຫວ່າງ ກະຊວງການເງິນ ຕ່າງໜ້າຜູ້ປະຕິຮູບລັດວິສາຫະກິດ ກັບປະກັນໄພ ກັບບໍລິສັດໂລຈິດສຕິກ ເວັນເຈີ ຈຳກັດ ບໍລິສັດໃນເຄືອ ບໍລິສັດເອເຊຍລົງທຶນ ແລະ ບໍລິການຈຳກັດຜູ້ດຽວ ໂດຍຕາງໜ້າລົງນາມ ຂອງທ່ານ ປອ ສອນເພັດ ອິນທະວົງ ຫົວໜ້າກົມປະຕິຮູບລັດວິສາຫະກິດ ແລະ ການປະກັນໄພ ກະຊວງ ການເງິນ ແລະ ທ່ານລັດຕະນະມະນີ ຄູນນີວົງ ຮອງປະທານອາວຸໂສ ກຸ່ມບໍລິສັດ ເອເຊຍ ລົງທຶນ ແລະ ບໍລິການຈຳກັດຜູ້ດຽວ.
ໂດຍໃຫ້ກຽດເຂົ້າຮ່ວມເປັນສັກຂີພະຍານ ຂອງທ່ານ ບຸນປອນ ວັນນະຈິດ ຮອງລັດຖະມົນຕີ ກະຊວງການເງິນ ແລະ ທ່ານ ປອ ສັນຕິສຸກ ສີມມະລາວົງ ຮອງລັດຖະມົນຕີ ກະຊວງເທັກໂນໂລຊີ ແລະ ການສື່ສານ, ມີທ່ານຫົວໜ້າຫ້ອງການກະຊວງການເງີນ, ຫົວໜ້າກົມໄປສະນີ, ສະຊວງເຕັກໂນໂລຊີ ແລະ ການສື່ສານ ບັນດາຫົວໜ້າກົມ, ຮອງກົມ, ພະແນກການທີ່ກ່ຽວຂ້ອງເຂົ້າຮ່ວມ ໂດຍການປະຕິບັດແຈ້ງການ ຂອງຫ້ອງວ່າການ ສຳນັກງານ ນາຍົກລັດຖະມົນຕີ ວ່າດ້ວຍທິດຊີ້ນຳ ຜົນການປະມູນຊື້ຂາຍຫຮຸ້ນບໍລິສັດລັດວິສາຫະກິດ ໄປສະນີລາວ ແລະ ມອບໃຫ້ກະຊວງການເງິນເຊັນສັນຍາຊື້ຂາຍຮຸ້ນ ແລະ ສັນຍາຮ່ວມຮຸ້ນ ກັບບໍລິສັດ ໂລຈິດສຕິກ ເວັນເຈີ ຈຳກັດ ສະບັບເລກທີ 225/ຫສນຍ ລົງວັນທີ 18 ກຸມພາ ປີ 2022 ແລະ ອີງຕາມຂໍ້ຕົກລົງ ຂອງລັດຖະມົນຕີ ກະຊວງການເງິນ ສະບັບເລກທີ 1091/ກງ ລົງວັນທີ 22 ເມສາ 2022 ວ່າດ້ວຍການອານຸມັດເຫັນດີໃຫ້ເຊັນສັນຍາຊື້ຂາຍຮຸ້ນບໍລິສັດ ລັດວິສະຫະກິດ ໄປສະນີລາວ ແລະ ສັນຍາຮ່ວມຫຸ້ນ ບໍລິສັດ ໄປສະນີລາວ ຈຳກັດ ລະຫວ່າງກະຊວງການເງິນ ຕາງໜ້າໂດຍ ກົມປະຕິຮູບລັດວິສະຫະກິດ ແລະ ການປະກັນໄພ ຮ່ວມກັບ ບໍລິສັດໂລຈິສຕິກ ເວນເຈີຈຳກັດ ໂດຍລັດຖະບານລາວຕາງໜ້າດ້ວຍກະຊວງການເງີນ ຖືຮຸ້ນ 49% ແລະ ບໍລິສັດໂລຈິສຕິກ ເວນເຈີຈຳກັດຖືຮຕນ 51%.
ບໍລິສັດໂລຈິສຕິກ ເວນເຈີ ຈຳກັດ ເປັນບໍລິສັດ ໃນເຄືອຂອງກຸ່ມບໍລິສັດ ເອເຊຍລົງທຶນ ແລະ ບໍລິການ ຈຳກັດຜູ້ດຽວ ທີ່ດຳເນີນທຸລະກິດໃນຫຼາຍຂະແໜງການ ທັງພາຍໃນ ແລະ ຕ່າງປະເທດ ເຊັ່ນ: ທະນາຄານການບໍລິການ, ການຂົນສົ່ງ, ໂທລະຄົມ, ໄອທີ, ການພັດທະນາຊັອບແວ ແລະ ອື່ນໆ.
ພາຍຫຼັງທີບໍລິສັດໄດ້ຮັບການປະມູນຊຶ້ຂາຍຫຸ້ນ ຂອງລັດວິສະຫະກິດ ໄປສະນີລາວ ໂດຍອີງຕາມເອກະສານການປະມູນຊື້ຂາຍຮຸ້ນຂອງລັດວິສະຫະກິດ ໄປສະນີລາວ ກຸ່ມບໍລິສັດໂລຈິສຕິກ ເວັນເຈີ ຈຳກັດ ເປັນຜູ້ຊະນະການປະມູນ ຄະນະກຳມະການຄົ້ນຄວ້າ ລັດວິສະຫະກິດໄປສະນີລາວ ກໍໄດ້ເຫັນດີໃຫ້ບໍລິສັດ ໂລຈິສຕິກ ເວັນເຈີ ຈຳກັດ ຖືກດຳເນີນການປະມູນຄ່າຊັບສິນຂອງ ລັດວິສະຫະກິດ ໄປສະນີລາວ ຄືນໃໝ່ ທັງບໍລິສັດກໍໄດ້ດຳເນີນການຈັດຫາບໍລິສັດທີ່ປຶກສາທາງດ້ານການເງິນ ເພື່ອທຳການປະມູນຫຸ້ນຄືນຕໍ່ກັບມູນຄ່າຊັບສິນຂອງລັດວິສະຫະກິດ ໄປສະນີລາວ ຫຼັງຈາກນັ້ນກົມປະຕິຮູບ ລັດວິສະຫະກິດ ແລະ ການປະກັນໄພ ກໍໄດ້ຄັດເລືອກ ເອົາບໍລິສັດລັກຊັບລາວ-ຈີນ ເປັນຜູ້ປະເມີນຊັບສິນໃນຄັ້ງນີ້.
ທັງນີ້ກໍເພື່ອສືບຕໍ່ການຫັນວິສະຫະກິດຂອງລັດໃຫ້ທັນສະໃໝ ພ້ອມທັງເປັນການສະໜອງທຶນໃຫ້ແກ່ງົບປະມານຂອງຊາດນຳອີກດ້ວຍ.
ແຫຼ່ງຂ່າວ: ກະຊວງການເງິນ